	             [image: ]
	
СНЦ „МИГ ОБЩИНИ ЕЛЕНА И ЗЛАТАРИЦА“

ПРОТОКОЛ № 2

ОТ ЗАСЕДАНИЕ НА ОБЩО СЪБРАНИЕ
НА СДРУЖЕНИЕ С НЕСТОПАНСКА ЦЕЛ
„МИГ ОБЩИНИ ЕЛЕНА И ЗЛАТАРИЦА”

Днес, 26.03.2026 г. в 11,30 ч. в театралната зала в сградата на Общностния център в град Елена, намиращ се на ул. „Поп Сава Катрафилов” № 25 се проведе заседание на Общо събрание на Сдружение с нестопанска цел „МИГ общини Елена и Златарица”, свикано по инициатива на Управителния съвет с решение от 05.03.2026 г.
Общото събрание бе открито от председателя на Управителния съвет инж. Дилян Млъзев, който извърши надлежна проверка на предварителната регистрация на участниците съгласно чл. 27 от Устава на Сдружението и обяви, че всичките му членове са редовно уведомени за Общото събрание по реда на чл. 26 ал. 3 от Устава на сдружението. Към момента на провеждането на Общото събрание членовете на Сдружението са 35. На Общото събрание има регистрирани 18 члена. Г-н Млъзев обяви, че необходимия за вземане на решения кворум е налице и Общото събрание може да взема легитимни решения. 
На заседанието присъстват (без право на глас) членовете на екипа – инж. Георги Коларов и Надежда Стоянова.
С оглед законосъобразното протичане на събранието г-н Млъзев предложи да бъде избран Председателстващ на събранието, секретар и преброител. Госпожа Мария Павлова предложи инж. Дилян Млъзев за председател на събранието, Надежда Стоянова за секретар /протоколчик/, а Светослав Петров за преброител. Не постъпиха други предложения. 
Предложението бе подложено на гласуване.
Гласували:  „ЗА“ - 18 гласа, „против” – няма, „въздържали се” – няма. Предложението бе прието.
Председателят на събранието предложи заседанието да премине при следния Дневен ред:
1. Приемане на програма за дейността на МИГ за 2026 г.;
2. Приемане на размер на членски внос за 2026 г.;
3. Приемане на бюджет на сдружението за 2026 г. 
4. Разглеждане на предложение за членство в НАМИГБ
5. Разни

Други предложения по дневния ред не бяха направени и същият бе подложен на гласуване.

Гласували:  „ЗА“ - 18 гласа, „против” – няма, „въздържали се” - няма. Предложението бе прието.

Председателят на събранието отбеляза, че писмените материали, свързани с дневния ред на събранието, са били повече от 7 дни преди датата на провеждане на заседанието на разположение на членовете в офиса на МИГ, както и че материалите са изпратени на личните им електронни адреси.

По т. 1 от Дневния ред: Председателят на ОС даде думата на изпълнителния директор да представи програмата за дейността на сдружението за 2026 г. Инженер Коларов я представи в детайли, като подчерта, че същата е изготвена съгласно нормативните документи и заложените цели и приоритети на СВОМР. Дейностите ще бъдат изпълнявани и в зависимост от финансовите средства на сдружението.
След приключване на представянето, г-н Млъзев даде думата на членовете на членовете на ОС да направят своите коментари и да зададат своите въпроси. Такива не последваха.

Председателят на ОС предложи за гласуване следния проект за решение: Общото събрание приема програма за дейността на сдружението за 2026 г. 
Гласували:  „ЗА“ - 18 гласа, „против” – няма, „въздържали се” - няма. 
На основание чл. 25 ал. 1 т. 7 от Устава Общото събрание на СНЦ „МИГ общини Елена и Златарица“
РЕШИ: Общото събрание приема програма за дейността на сдружението за 2026 г.

По т. 2 от Дневния ред: Председателят представи предложението на Управителния съвет от 05.03.2026 г. за определяне размера на членския внос и запозна присъстващите, че предложението на УС е направено след проведени срещи с ръководствата и финансовите отдели на Община Елена и Община Златарица, както и въз основа на изготвената финансова рамка за 2026 г. /част от предварително предоставените материали за събранието/. Същият представи обобщена информация и допълни, че по отношение на членския внос са били представени различни гледни точки както по отношение на физическите и юридическите лица, членове на МИГ, така и по отношение на публичния сектор. За физическите и юридическите лица се предлага 20 % увеличение на членския внос – съответно 12 евро за ФЛ и 30 евро за ЮЛ. По отношение на членския внос на публичния сектор предложението е базирано на брой жители, регистрирани по постоянен адрес към 15 декември на предходната година по данни на ГРАО в съответната община и финансова ставка от 0,50 евро на жител. Председателят на УС инж. Дилян Млъзев представи и своето виждане за размера на членския внос. 
	Председателят даде думата на членовете на ОС да направят своите коментари и да зададат своите въпроси. Такива не последваха.

Председателят на ОС подложи на гласуване следния проект за решение: Общото събрание приема размер на членски внос, както следва: за физически лица – 12 евро, за юридически лица – 30 евро, за Община Елена и Община Златарица – по 0,50 евро на жител, регистриран по постоянен адрес в съответната община към 15 декември на предходната година по данни на ГРАО.
Гласували:  „ЗА“ - 18 гласа, „против” – няма, „въздържали се” - няма. 
На основание на чл. 25 ал. 1 т. 12 от Устава Общото събрание на СНЦ „МИГ общини Елена и Златарица“
РЕШИ: Общото събрание определя членския внос за физически лица – 12 евро, за юридически лица – 30 евро, за Община Елена и Община Златарица – по 0,50 евро на жител, регистриран по постоянен адрес в съответната община към 15 декември на предходната година по данни на ГРАО.

По т. 3 от Дневния ред: Председателят даде думата на изпълнителния директор да представи бюджета на сдружението за 2026 г. Инженер Г. Коларов запозна присъстващите с основните дейности и разходи, базирани на изготвената финансова рамка за 2026 г., както и за периода на изпълнение на СВОМР. Приходната част на бюджета е дискутирана с ръководствата на общините, а разходната част е изцяло съобразена с нормативната рамка. Общите разходи възлизат на до 138 000 евро, което е в рамките на договорираното за 2026 г. Необходимо е привличане на средства от различни институции с цел и гарантиране на положителен паричен поток. 
Председателят даде думата на членовете на ОС да направят своите коментари и да зададат своите въпроси.  Такива не последваха.

Председателят на ОС предложи за гласуване следния проект за решение: На основание чл. 25 ал. 1 т. 7 от Устава на сдружението Общото събраание приема бюджет за 2026 г. в размер на до 138 000 евро, от които 109 435 евро за дейности за управление, мониторинг и оценка на СВОМР и 28 259 евро за дейности по популяризиране.
Гласували:  „ЗА“ - 18 гласа, „против” – няма, „въздържали се” - няма. 
На основание на чл. 25 ал. 1 т. 7 от Устава Общото събрание на СНЦ „МИГ общини Елена и Златарица
РЕШИ: Общото събрание приема бюджет за 2026 г. в размер на до 138 000 евро, от които 109 435 евро за дейности за управление, мониторинг и оценка на СВОМР и 28 259 евро за дейности по популяризиране.

По т. 4 от Дневния ред: Председателят представи поканата за присъединяване на сдружението към Националната асоциация на местните инициативни групи в България, която има за цел да защитава интересите им, да подпомага развитието на административния и експертния капацитет на МИГ и допринася за по-ефективното прилагане на подхода ВОМР. Членството в НАМИГБ е безплатно и не поражда финансови задължения. Към настоящия момент сдружението членува и в АБНЛМ, няма пречки да се членува и в двете, тъй като защитават интересите на МИГ-овете в страната и със своята дейност способстват за координация и изготвянето на общи позиции по ключови теми по прилагането на подхода ВОМР. Участието в съвместни инициативи, проекти и работни формати би довело до обмен на добри практики, опит и експертиза и по-силно представителство и диалог с институции и партньори.

Председателят на ОС предложи за гласуване следния проект за решение: На основание чл. 25 ал. 1 т. 10 от Устава на сдружението Общото събрание взема решение за членство в Национална асоциация на местните инициативни групи в България.
Гласували:  „ЗА“ - 18 гласа, „против” – няма, „въздържали се” - няма. 
На основание на чл. 25 ал. 1 т. 10 от Устава Общото събрание на СНЦ „МИГ общини Елена и Златарица
[bookmark: _GoBack]РЕШИ: Общото събрание взе решение СНЦ „МИГ общини Елена и Златарица“ да встъпи в членство в Сдружение „Националната асоциация на местните инициативни групи в България“ и упълномощава Председателя на УС да подаде всички необходими документи за това.

По т. 5 от Дневния ред: 
	Председателят даде думата за изказване на експерта на МИГ – г-жа Надежда Стоянова, която запозна присъстващите, че след приемането от УС на Вътрешни правила за оценка и подбор на проектни предложения, финансирани чрез СВОМР в периода 2023-2027 г. предстои обявяването на конкурс за подбор на външни експерт-оценители, както и на публикуване на покана към членовете на ОС за участие в Комисиите за подбор на проектни предложения. Съгласно нормативната уредба 1/3 от членовете с право на глас в КППП са членове на КВО, които трябва да имат завършено висше образование с образователно-квалификационна степен „бакалавър“ или „магистър“. Във връзка с гореизложеното ще бъде изпратена покана към членовете на ОС за участие в КППП, както и необходимите документи, които ще трябва да представят в офиса на сдружението.

Поради изчерпване на дневния ред заседанието беше закрито.
Неразделна част от настоящия протокол е списък на присъстващите.


Председател:						Изготвил протокола:
                            /инж. Дилян Млъзев/         				    /Надежда Стоянова/


		Преброител:
				   /Светослав Петров/


4

image1.jpeg
~0OBLWUHK-
ENEHA 1 3nATAPULIA




